রাজ্য সরকারের ক্রয় নীতিতে এবার কড়া নজরদারি ও স্বচ্ছতার উপর জোর

কলকাতা: সরকারি কেনাকাটায় স্বচ্ছতা বাড়াতে কড়া নির্দেশ নবান্নের (Strict Measures Nabanna)। রাজ্য সরকারের ক্রয় নীতিতে এবার কড়া নজরদারি ও স্বচ্ছতার উপর জোর। রাজ্যের সব দফতরে যে কোনও দ্রব্য বা জিনিস কেনার ক্ষেত্রে বাধ্যতামূলক ভাবে মানতে হবে সেন্ট্রাল ভিজিলেন্স কমিশন এর গাইডলাইন। অর্থ দফতরের অডিট ব্রাঞ্চের তরফে জারি হল নয়া নির্দেশিকা। পণ্য, পরিষেবা ও নির্মাণ সংক্রান্ত সব সরকারি টেন্ডারে কার্যকর হবে এই নির্দেশিকা।বিভিন্ন সরকারি দফতরে কেনার ক্ষেত্রে স্বচ্ছতা, ন্যায্যতা ও প্রতিযোগিতা নিশ্চিত করতেই এই পদক্ষেপ। রাজ্যের অধীনস্ত সমস্ত দফতর ও অফিসকে নির্দেশিকা মেনে চলার নির্দেশ।

বর্তমানে রাজ্যের নিজস্ব ‘ফিনান্সিয়াল রুলস’ এবং ‘জেম’ পোর্টালের মাধ্যমে সরকারি কেনাকাটার নিয়ম চালু রয়েছে।অর্থ দফতরের অতিরিক্ত মুখ্যসচিব পিকে মিশ্রের সই করা বিজ্ঞপ্তিতে স্পষ্ট করা হয়েছে যে, আগের সেই নিয়মগুলির পাশাপাশি এবার থেকে সিভিসি-র প্রাসঙ্গিক নিয়মাবলিও আবশ্যিকভাবে পালন করতে হবে।মূলত সরকারি কেনাকাটায় স্বচ্ছতা, নিরপেক্ষতা এবং প্রতিযোগিতামূলক পরিবেশ সুনিশ্চিত করতেই এই নয়া সিদ্ধান্ত নেওয়া হয়েছে। অর্থ দফতরের এই কড়া নির্দেশিকা অবিলম্বে কার্যকর করা হবে বলে বিজ্ঞপ্তিতে জানানো হয়েছে।